**Ghimpii**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eram copil. Mi-aduc aminte, culegeam

odată trandafiri sălbatici.

Aveau atâția ghimpi,

dar n-am vrut să-i rup.

credeam că-s muguri-

și-au să înflorească.

Te-am întâlnit apoi pe tine.

O, câți ghimpi, câți ghimpi aveai!

dar n-am voit să te despoi -

credeam c-o să-nflorească.

Azi toate astea-mi trec

pe dinainte și zâmbesc.

Zâmbesc și hoinăresc prin văi

Zburdalnic în bătaia vântului.

Eram copil.